CELEX: 32020D0965
Language: fi
Date: 2020-03-27 00:00:00
Title: Neuvoston päätös (YUTP) 2020/965, annettu 27 päivänä maaliskuuta 2020, Keski-Afrikan tasavallassa toteutettavan Euroopan unionin YTPP-neuvontaoperaation (EUAM RCA) asemaa koskevan Euroopan unionin ja Keski-Afrikan tasavallan välisen kirjeenvaihtona tehdyn sopimuksen allekirjoittamisesta ja tekemisestä unionin puolesta

8.7.2020   
               
               
                  FI
               
               
                  Euroopan unionin virallinen lehti
               
               
                  L 219/1
               
            
         NEUVOSTON PÄÄTÖS (YUTP) 2020/965,
         annettu 27 päivänä maaliskuuta 2020,
         Keski-Afrikan tasavallassa toteutettavan Euroopan unionin YTPP-neuvontaoperaation (EUAM RCA) asemaa koskevan Euroopan unionin ja Keski-Afrikan tasavallan välisen kirjeenvaihtona tehdyn sopimuksen allekirjoittamisesta ja tekemisestä unionin puolesta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 37 artiklan yhdessä Euroopan unionin toiminnasta tehdyn sopimuksen 218 artiklan 5 ja 6 kohdan kanssa,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:
         
                     (1)
                  
                  
                     Neuvosto hyväksyi 9 päivänä joulukuuta 2019 päätöksen (YUTP) 2019/2110 (1), jolla perustettiin Keski-Afrikan tasavallassa toteutettava Euroopan unionin YTPP-neuvontaoperaatio (EUAM RCA).
                  
               
                     (2)
                  
                  
                     Päätöksessä (YUTP) 2019/2110 säädetään, että EUAM RCA:n ja sen henkilöstön asemasta, mukaan lukien tarvittaessa EUAM RCA:n toteuttamisen ja joustavan kulun edellyttämät erioikeudet, vapaudet ja muut takeet, tehdään sopimus Euroopan unionista tehdyn sopimuksen (SEU) 37 artiklan nojalla ja Euroopan unionin toiminnasta tehdyn sopimuksen 218 artiklassa määrättyä menettelyä noudattaen.
                  
               
                     (3)
                  
                  
                     Neuvosto antoi 6 päivänä helmikuuta 2020 luvan aloittaa neuvottelut Keski-Afrikan tasavallan kanssa kirjeenvaihtona tehtävän sopimuksen tekemiseksi EUAM RCA:n asemasta.
                  
               
                     (4)
                  
                  
                     Unionin ulkoasioiden ja turvallisuuspolitiikan korkea edustaja on SEU 37 artiklan mukaisesti neuvotellut YTPP-neuvontaoperaation (EUAM RCA) asemaa koskevan Euroopan unionin ja Keski-Afrikan tasavallan välisen kirjeenvaihtona tehdyn sopimuksen, jäljempänä ’sopimus’.
                  
               
                     (5)
                  
                  
                     Sopimus olisi hyväksyttävä,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Hyväksytään Keski-Afrikan tasavallassa toteutettavan Euroopan unionin YTPP-neuvontaoperaation (EUAM RCA) (2) asemaa koskeva Euroopan unionin ja Keski-Afrikan tasavallan välinen kirjeenvaihtona tehty sopimus unionin puolesta.
         
         
            2 artikla
            Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus unionia sitovasti.
         
         
            3 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 27 päivänä maaliskuuta 2020.
            
               
                  Neuvoston puolesta
               
               
                  Puheenjohtaja
               
               A. METELKO-ZBOMBIĆ
            
         
         
            (1)  Neuvoston päätös (YUTP) 2019/2110, annettu 9 päivänä joulukuuta 2019, Keski-Afrikan tasavallassa toteutettavasta Euroopan unionin YTPP-neuvontaoperaatiosta (EUAM RCA) (EUVL L 318, 10.12.2019, s. 141).
         
            (2)  Katso tämän virallisen lehden sivu 3